Sinadoxa corydalifolia

Sinadoxa corydalifolia er en plante i moskusurtfamilien. Den er den eneste arten i sin slekt.

Den er en flerårig urt som blir 10–25 cm høy. Den har omtrent ti finnete blader i en rosett ved basis av stengelen. Lenger opp på stengelen sitter det ett par av motsatte blader med tre småblader hver. Blomstene sitter i et aks og er gulgrønne. Blomstringstiden er i juni–juli. Den vokser i hellere, i fuktige raviner og urer i en høyde på 3900–4800 moh sør i den kinesiske provinsen Qinghai.

Denne sjeldne planten ble ikke vitenskapelig beskrevet før i 1981. Den er en av mange særpregede, endemiske arter i Hengduanfjellene.

 Referanser 

 Eksterne lenker 


Kategori:Moskusurtfamilien
Kategori:Sårbare arter på IUCNs rødliste
Kategori:Kinas endemiske flora